wannaphong/clean_thaiwikipedia huggingface dataset:
# อองจี้
พลจัตวา อองจี้  เป็นทหารที่เคยใกล้ชิดกับนายพลเนวี่น ได้เป็นรองประธานสภาปฏิวัติและรัฐมนตรีว่าการกระทรวงพาณิชย์และอุตสาหกรรมใน พ.ศ. 2505 ก่อนจะถูกปลดใน พ.ศ. 2506 เขามีบทบาททางการเมืองอีกครั้งใน พ.ศ. 2531 เมื่อเขาเขียนจดหมายเปิดผนึกถึงเนวี่น วิพากษ์วิจารณ์การทำงานที่ผิดพลาดของรัฐบาลจนนำไปสู่การจลาจลในปีนั้น

อองจี้เกิดเมื่อ 16 กุมภาพันธ์ พ.ศ. 2461 ที่เมืองป้องเด เขาเป็นทหารในกองทัพแห่งชาติพม่า อยู่ใต้การบังคับบัญชาของอองซานในสงครามโลกครั้งที่ 2 หลังจากที่พม่าได้รับเอกราช เขาไปประจำที่กองพลปืนเล็กที่ 4 ที่มีเนวี่นเป็นผู้บังคับบัญชา และได้เข้าร่วมในรัฐบาลชั่วคราวของเนวี่นใน พ.ศ. 2501 หลังจากที่เนวี่นยึดอำนาจใน พ.ศ. 2505 อองจี้อยู่ในฐานะผู้ช่วยคนสำคัญของเนวี่น แต่หลังจากที่เขาคัดค้านนโยบายของเนวี่นเกี่ยวกับการยึดกิจการทุกอย่างเป็นของรัฐ อองจี้จึงถูกปลดออกจากกองทัพใน พ.ศ. 2506 และถูกคุมขังอยู่ช่วงหนึ่ง อองจี้ถูกจับกุมอีกครั้งใน พ.ศ. 2508 ในข้อหาทำกิจกรรมทางการเมืองที่ไม่ถูกต้อง และถูกจำคุก 3 ปี และใน พ.ศ. 2516 ถูกตัดสินจำคุกอีก 1 ปี หลังจากพ้นโทษ อองจี้ไปเปิดร้านน้ำชาในย่างกุ้ง และไม่ได้ยุ่งเกี่ยวกับการเมืองอีก 

ต่อมาใน พ.ศ. 2531 หลังจากที่รัฐบาลใช้กำลังปราบปรามการจลาจลอย่างรุนแรง เขาจึงเขียนจดหมายเปิดผนึกวิจารณ์การผิดพลาดในการบริหารงานของเนวี่นหลายฉบับ เนวี่นลาออกจากตำแหน่งเมื่อ 23 กรกฎาคม พ.ศ. 2531 และนายพลเซน-ลวีน ขึ้นครองตำแหน่งแทน อองจี้ถูกจับขังคุกในเดือนกรกฎาคมนี้ ต่อมา ในวันที่ 15 สิงหาคม มีการจัดตั้งรัฐบาลใหม่ของ ดร.มองมอง และได้ปล่อยอองจี้เป็นอิสระ จนกระทั่งเกิดการยึดอำนาจจากรัฐบาลของมองมองในวันที่ 18 กันยายน พ.ศ. 2531 และจัดตั้งสภาฟื้นฟูกฎหมายและความสงบเรียบร้อยของรัฐหรือสลอร์กขึ้นบริหารประเทศ และจัดให้มีการเลือกตั้งทั่วไปในพ.ศ. 2533 อองจี้ได้ร่วมมือกับอองซานซูจีและทินอู้จัดตั้งสันนิบาตแห่งชาติเพื่อประชาธิปไตย โดยในตอนแรก อองจี้เป็นประธานพรรค แต่เมื่อประชาชนชื่นชมอองซานซูจีมาก อองจี้จึงลาออกจากประธานพรรค กล่าวหาว่าผู้นำพรรคสันนิบาตแห่งชาติเพื่อประชาธิปไตยเป็นคอมมิวนิสต์ และออกมาจัดตั้งพรรคการเมืองใหม่คือพรรคสหภาพประชาธิปไตยแห่งชาติ

ผลการเลือกตั้งเมื่อ 27 พฤษภาคม พ.ศ. 2533 พรรคสหภาพประชาธิปไตยแห่งชาติได้รับเลือกเพียง 1 ที่นั่ง และอองจี้ไม่ได้รับเลือก อย่างไรก็ตาม สลอร์กไม่ยอมเปิดประชุมสภาและครองอำนาจต่อไป อองจี้ได้ประกาศยุบพรรคสหภาพประชาธิปไตยแห่งชาติในเดือนตุลาคม พ.ศ. 2537 และประกาศวางมือจากการเมือง เขาเสียชีวิตเมื่อ 24 ตุลาคม พ.ศ. 2555 ด้วยโรคหัวใจ
# พระเจ้าราชวรวงศ์เธอ พระองค์เจ้าสุธารส
พระเจ้าราชวรวงศ์เธอ พระองค์เจ้าสุธารส มีพระนามเดิมว่า หม่อมเจ้าชายสุธารส เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากุหลาบ

พระประวัติ
พระเจ้าราชวรวงศ์เธอ พระองค์เจ้าสุธารส ประสูติเมื่อวันที่ 3 สิงหาคม พ.ศ. 2383 เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากุหลาบ ในสมัยรัชกาลที่ 4 ทรงได้รับพระราชทานเบี้ยหวัด ปีละ 5 ชั่ง และได้รับพระราชทานเครื่องยศพานทองใหญ่ จนในสมัยรัชกาลที่ 5 ได้รับพระราชทานเงินปี ปีละ 15 ชั่ง

พระองค์เจ้าสุธารส ประชวรพระยอดขึ้นใต้พระชิวหา แล้วแตกออก แพทย์ระบุว่าเป็นมะเร็ง วันที่ 16 มิถุนายน พ.ศ. 2436 มีพระอาการโลหิตไหลไม่หยุด เสวยพระกระยาหารและน้ำมิได้ สิ้นพระชนม์ในวันที่ 19 มิถุนายน พ.ศ. 2436 พระชันษา 54 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 10 กุมภาพันธ์ พ.ศ. 2438คณะกรรมการฝ่ายประมวลเอกสารและจดหมายเหตุ กรมศิลปากร ราชสกุลวงศ์  พิมพ์ครั้งที่ 4; กรุงเทพฯ, สำนักวรรณกรรมและประวัติศาสตร์: 2554

พระเจ้าราชวรวงศ์เธอ พระองค์เจ้าสุธารส ทรงเป็นต้นราชสกุลสุธารส

พระธิดา
พระเจ้าราชวรวงศ์เธอ พระองค์เจ้าสุธารส มีพระชายาคือ หม่อมเอี่ยม สุธารส ณ อยุธยา มีนามเดิมว่า เอี่ยม สวัสดิ์-ชูโต ทรงมีพระธิดาเพียงพระองค์เดียวคือ
 หม่อมเจ้าหญิงเว็น สุธารส
ในรัชกาลที่ 6 ทรงได้รับพระราชทานนามสกุลว่า "สุธารส" ทรงเป็นหม่อมเจ้าพระองค์เดียวที่ได้ใช้นามสกุลนี้ ภายหลังหม่อมเจ้าหญิงเว็นสิ้นชีพิตักษัย ราชสกุลนี้จึงหมดสิ้นไป โดยที่ไม่มีใครสืบสกุลนี้จนปัจจุบัน

เครื่องราชอิสริยาภรณ์
# คานาโกะ ฮิราอิ
คานาโกะ ฮิราอิ (平井香菜子 Hirai Kanako, เกิด 15 เมษายน 1984) เป็นนักวอลเลย์บอลหญิงทีมชาติญี่ปุ่น เล่นสโมสรลีกอาชีพให้กับสโมสรฮิซามิตสึสปริงส์

สโมสร
โรงเรียนมัธยมปลายสึโชเงียวประจำจังหวัดมิเอะ → มหาวิทยาลัยสึกูบะ → ฮิซามิตสึสปริงส์ (2007-ปัจจุบัน)

ผลงานระดับทีมชาติ
 2006 อันดับที่ 5 วอลเลย์บอลหญิงชิงแชมป์ภูมิภาคเอเชียตะวันออก
  กีฬามหาวิทยาลัยญี่ปุ่น 2007
 วอลเลย์บอลหญิงชิงแชมป์เอเชีย 2013 - ไฟล์:Med 2.png เหรียญเงิน
 วอลเลย์บอลหญิงเวิลด์แกรนด์แชมป์เปี้ยนคัพ 2013 - ไฟล์:Med 3.png เหรียญทองแดง

แหล่งข้อมูลอื่น
JVA biography
Hisamitsu Springs Official Site
# ฮิโตมิ นากามิจิ
ฮิโตมิ นากามิจิ (เกิด 18 กันยายน พ.ศ. 2528) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้แก่สโมสรโทเรย์แอร์โรส์ในลีกวอลเลย์บอลในประเทศญี่ปุ่น และได้เป็นกัปตันทีมของสโมสรในปี 2013 อีกด้วย ถึงแม้ว่าเธอจะสูงแค่ 158 เซนติเมตร แต่เธอเป็นคนเสิร์ฟลูกส่ายและลูกสปรินท์ (ลูกเปลี่ยนทิศ) ได้ดีมาก

สโมสร
 โรงเรียนโตเกียวทาจิบานะ
 สโมสรโทเรย์แอร์โรส์ (ค.ศ. 2004-ปัจจุบัน)
 รางวัลที่ได้รับ 

 บุคคล 
2007-08 วอลเลย์บอลหญิงสโมสรลีกญี่ปุ่น 2007-2008 - ที่สุดของลีก อันดับที่ 6
2008-09 วอลเลย์บอลหญิงสโมสรลีกญี่ปุ่น 2007-2008 - ที่สุดของลีก อันดับที่ 6
2009 วอลเลย์บอลหญิงชิงแชมป์โคโรวาชิกิ ครั้งที่ 58 - ที่สุดของลีก อันดับที่ 6
2011 วอลเลย์บอลหญิงมอนเทร็กซ์วอลเลย์มาสเตอร์ - ผู้เล่นทรงคุณค่า
2011-12 วอลเลย์บอลหญิงสโมสรลีกญี่ปุ่น 2011-2012 - ที่สุดของลีก อันดับที่ 6
2013 วอลเลย์บอลหญิงเวิลด์แกรนด์แชมป์เปี้ยนคัพ 2013 - เซตยอดเยี่ยม

 ทีม 
2007 กีฬาแห่งชาติญี่ปุ่น 2007 - 16px แชมป์ ร่วมกับสโมสรโทเรย์แอร์โรส์
2007-2008 วอลเลย์บอลหญิงแอปเพอเรอร์คัพลีกญี่ปุ่น - 16px แชมป์ ร่วมกับสโมสรโทเรย์แอร์โรส์
2007-2008 วอลเลย์บอลหญิงสโมสรลีกญี่ปุ่น 2007-2008 - 16px แชมป์ ร่วมกับสโมสรโทเรย์แอร์โรส์
2008 วอลเลย์บอลชิงแชมป์โดมาสติก - 16px อันดับ 2 ร่วมกับสโมสรโทเรย์แอร์โรส์
2008-2009 วอลเลย์บอลหญิงสโมสรลีกญี่ปุ่น 2008-2009 - 16px แชมป์ ร่วมกับสโมสรโทเรย์แอร์โรส์
2009 วอลเลย์บอลหญิงชิงแชมป์โคโรวาชิกิ 2009 - 16px แชมป์ ร่วมกับสโมสรโทเรย์แอร์โรส์
2009-2010 วอลเลย์บอลหญิงสโมสรลีกญี่ปุ่น 2009-2010 - 16px แชมป์ ร่วมกับสโมสรโทเรย์แอร์โรส์
2010 วอลเลย์บอลหญิงชิงแชมป์โคโรวาชิกิ 2010 - 16px แชมป์ ร่วมกับสโมสรโทเรย์แอร์โรส์
2010-2011 วอลเลย์บอลหญิงสโมสรลีกญี่ปุ่น 2010-2011 - 16px อันดับ 2 ร่วมกับสโมสรโทเรย์แอร์โรส์
2011-2012 วอลเลย์บอลหญิงสโมสรลีกญี่ปุ่น 2011-2012 - 16px แชมป์ ร่วมกับสโมสรโทเรย์แอร์โรส์
2012-2013 วอลเลย์บอลหญิงสโมสรลีกญี่ปุ่น 2012-2013 - 16px อันดับ 2 ร่วมกับสโมสรโทเรย์แอร์โรส์

 ทีมชาติ 
2010 วอลเลย์บอลหญิงชิงแชมป์โลก 2010 - ไฟล์:Med 3.png เหรียญทองแดง
2011 วอลเลย์บอลหญิงมอนเทร็กซ์วอลเลย์มาสเตอร์ - 16px แชมเปียน
2011 อันดับที่ 4 ในการแข่งขัน วอลเลย์บอลหญิงเวิลด์คัพ 2011
2012 ไฟล์:Med 3.png เหรียญทองแดงในวอลเลย์บอลประเภททีมหญิง โอลิมปิกฤดูร้อน 2012
2013 วอลเลย์บอลหญิงเวิลด์แกรนด์แชมป์เปี้ยนคัพ 2013 - ไฟล์:Med 3.png เหรียญทองแดง
# ยูกิโนะ นางามัตสึ
ยูกิโนะ นางามัตสึ (เกิด: 7 กุมภาพันธ์ ค.ศ. 1989) เป็นนักวอลเลย์บอลหญิงทีมชาติญี่ปุ่น เข้ามาติดทีมชาติครั้งแรกในปี 2013 เข้าแข่งขันรายการแรกคือ วอลเลย์บอลหญิงเวิลด์แกรนด์แชมป์เปี้ยนคัพ 2013 ที่ญี่ปุ่นเป็นเจ้าภาพ ได้รับตำแหน่งเป็นตัวเซต ร่วมกับฮิโตมิ นากามิจิ เธอเป็นตัวเซตดาวรุ่งที่น่าจับตามองเช่นเดียวกับฮารูกะ มิยาชิตะ เล่นลีกอาชีพให้กับสโมสรฮิตะชิรีวาเล
# น็อยน์เคียร์เชิน (รัฐซาร์ลันท์)
น็อยน์เคียร์เชิน  เป็นเมืองและเทศบาลในรัฐซาร์ลันท์ ประเทศเยอรมนี ตั้งอยู่ริมฝั่งแม่น้ำบลีส ตั้งอยู่ห่างจากเมืองซาร์บรึคเคินไปทางทิศตะวันออกเฉียงเหนือราว 20 กม. เมืองมีประชากรราว 50,000 คน เป็นเมืองใหญ่เป็นอันดับ 2 ของรัฐซาร์ลันท์
# การเลือกตั้งประธานาธิบดีสหรัฐ พ.ศ. 2535
การเลือกตั้งประธานาธิบดีสหรัฐอเมริกา ค.ศ. 1992 เป็นการเลือกตั้งประธานาธิบดีครั้งที่ 52 และมีขึ้นในวันที่ 3 พฤศจิกายน ค.ศ. 1992 มีผู้ลงสมัครได้แก่ ผู้ว่าการรัฐอาร์คันซอ บิล คลินตัน ประธานาธิบดีสหรัฐอเมริกา จอร์จ เอช. ดับเบิลยู. บุช และ รอสส์ เพรอต ในการเลือกตั้งครั้งนี้ บิล คลินตัน ได้รับเลือกตั้งเป็นประธานาธิบดีสหรัฐอเมริกาคนที่ 42 ต่อจากจอร์จ เอช. ดับเบิลยู. บุช

 รายการอ้างอิง
# เกาะมอร์ส
เกาะมอร์ส (Mors หรือ Morsø) เป็นเกาะเล็ก ๆ ในประเทศเดนมาร์ก มีพื้นที่ 376.7 ตร.กม. จากข้อมูลประชากรในวันที่ 1 มกราคม ค.ศ. 2010 เกาะมีประชากร 21,800 คน"Danmarks Statistik." Retrieved 28 June 2010. เกาะมีเมืองสำคัญคือเมือง นูเคอบิงมอร์ส (Nykøbing Mors) 

ประชากรของเกาะ มีจำนวนลดลงตามตัวเลขด้านล่าง

 1980 — 24,647
 1990 — 23,814
 2000 — 22,989
 2010 — 21,800
# มาซือร์
มาซือร์ (, ; ;) เป็นเมืองในประเทศเบลารุส ตั้งอยู่ริมฝั่งแม่น้ำปรือปิยัจ เมืองมีประชากร 111,770 คน (ค.ศ. 2004) เป็นศูนย์กลางการกลั่นน้ำมัน การผลิตเครื่องจักร การทำอาหารของเบลารุส
# การเลือกตั้งประธานาธิบดีสหรัฐ พ.ศ. 2539
การเลือกตั้งประธานาธิบดีสหรัฐอเมริกา พ.ศ. 2539 เป็นการเลือกตั้งประธานาธิบดีทุกสี่ปีครั้งที่ 53 และมีขึ้นในวันที่ 5 พฤศจิกายน พ.ศ. 2539 ประธานาธิบดีบิล คลินตันจากพรรคเดโมแครต เอาชนะอดีตผู้นำเสียงข้างมากของวุฒิสภา บ็อบ โดล จากพรรครีพับลิกัน (โดลเคยเป็นแคนดิเดตรองประธานาธิบดีในปี 2519) และรอสส์ เพโรต์จากพรรครีฟอร์ม (เพโรต์เป็นแคนดิเดตลงแข่งในนามอิสระในปี 2535) นี่เป็นการเลือกตั้งครั้งแรกตั้งแต่ปี 2487 ที่ประธานาธิบดีที่กำลังดำรงตำแหน่งจากพรรคเดโมแครตได้รับเลือกให้ดำรงตำแหน่งสมัยที่สอง

คลินตันและรองประธานาธิบดีอัล กอร์ได้รับเลือกให้เป็นแคนดิเดตพรรคเดโมแครตอีกครั้งโดยไม่มีผู้ท้าชิง โดลชนะการเลือกตั้งไพรมารี่ของพรรครีพับลิกันโดยเอาชนะสตีฟ ฟอร์บส์ เจ้าของนิตยสารฟอบส์ และแพท บูแคนัน ผู้นำกลุ่มอิสรนิยมแบบเก่า คู่หูของโดลคือแจ๊ค เคมป์ อดีตสมาชิกสภาผู้แทนราษฎรและนักอเมริกันฟุตบอลที่เคยเป็นรัฐมนตรีกระทรวงการเคหะและการพัฒนาเมืองในรัฐบาลจอร์จ เอช. ดับเบิลยู. บุช รอสส์ เพโรต์ (ซึ่งลงแข่งในนามอิสระ ได้รับคะแนนมหาชน 18.9% ในปี 2535) ลงสมัครในพรรครีฟอร์ม เพโรต์มีพื้นที่ในสื่อลดลงในปี 2539 และไม่ได้เข้าร่วมการดีเบตของผู้สมัครชิงตำแหน่งประธานาธิบดีสหรัฐฯ

โอกาสชนะของคลินตันถูกมองว่า "ยาก" ในช่วงกลาง ๆ สมัยแรก เพราะพรรคเดโมแครตเสียที่นั่งและเสียงข้างมากทั้งในสภาผู้แทนราษฎรและวุฒิสภาในปี 2537 เป็นครั้งแรกในรอบหลายทศวรรษ คลินตันเริ่มกลับมามีโอกาสหลังจากที่เศรษฐกิจเริ่มฟื้นตัวจากภาวะเศรษฐกิจถดถอยช่วงต้นทศวรรษ 1990s พร้อม ๆ กับเศรษฐกิจทั่วโลก คลินตันสร้างภาพให้โดลคู่กับนิวต์ กิงริช ประธานสภาผู้แทนราษฎรพรรครีพับลิกันที่ไม่เป็นที่นิยม และเตือนว่าพวกรีพับลิกันจะทำให้งบประมาณขาดดุลขึ้นไปอีก และจะตัดการใช้จ่ายของนโยบายที่เป็นที่นิยมอย่างประกันสังคมและเมดิแคร์ โดลให้คำมั่นว่าจะลดภาษีรัฐบาลกลาง 15% สำหรับทุกคน และสร้างภาพลักษณ์คลินตันว่าเป็นพวกเจนเบบี้บูมเมอร์ที่ "ถูกสปอยล์" อายุของโดลกลายมาเป็นประเด็นในการเลือกตั้งครั้งนี้ และคำพูดบางอย่างของโดลทำให้ปัญหาการหาเสียงรุนแรงขึ้นไปอีก

ในวันเลือกตั้ง คลินตันชนะโดลอย่างชัดเจน คลินตันได้รับคะแนนคณะผู้เลือกตั้ง 379 คะแนน คะแนนมหาชน 49.2% โดลได้รับคะแนนคณะผู้เลือกตั้ง 159 คะแนน คะแนนมหาชน 40.7% เหมือนกับในปี 2535 การลงสมัครของเพโรต์ทำให้ผู้ท้าชิงสองพรรคใหญ่ได้คะแนนมหาชนต่ำกว่า 50% เป็นที่สังเกตว่า ความแข็งแกร่งของฝ่ายคลินตันมาจากคนผิวขาวของพื้นที่ทางใต้และพื้นที่ชนบท ทำให้เขาเป็นเดโมแครตคนสุดท้ายที่ชนะในรัฐเคนทักกี ลุยเซียนา เวสต์เวอร์จิเนีย อาร์คันซอ มิสซูรี และเทนเนสซีในการเลือกตั้งประธานาธิบดี เขายังเป็นเดโมแครตคนสุดท้ายที่ชนะในรัฐแอริโซนาจนกระทั่งปี 2563
# ฆโรดนา
ฆโรดนา (, ; ;) หรือ โฆรัดแญ (,) เป็นเมืองในประเทศเบลารุส ตั้งอยู่บนฝั่งแม่น้ำเนมัน อยู่ใกล้กับชายแดนประเทศโปแลนด์และประเทศลิทัวเนีย (ราว 20 กิโลเมตร และ 30 กิโลเมตร ตามลำดับ) มีประชากร 327,540 คน
# แคว้นปิวรา
แคว้นปิวรา  เป็นแคว้นชายทะเลทางทิศตะวันตกเฉียงเหนือของประเทศเปรู มีเมืองหลวงคือเมืองปิวรา และมีเมืองสำคัญได้แก่ ไปย์ตาและตาลารา มีภูมิอากาศแบบอบอุ่นและแห้ง หรือ แบบเขตกึ่งร้อน 

ปิวรา
หมวดหมู่:แคว้นปิวรา
# มาโกโตะ ชิงไก
มาโกโตะ นีตสึ  หรือรู้จักกันในชื่อ มาโกโตะ ชิงไก  เกิดเมื่อวันที่ 9 กุมภาพันธ์ พ.ศ. 2516 เป็นแอะนิเมเตอร์, ผู้สร้างภาพยนตร์และนักวาดการ์ตูนชาวญี่ปุ่น มีผลงานการกำกับภาพยนตร์เรื่อง หลับตาฝัน ถึงชื่อเธอ ซึ่งเป็นหนึ่งในภาพยนตร์อนิเมะที่ทำเงินสูงสุด และ ฤดูฝัน ฉันมีเธอ เมื่อปี พ.ศ. 2562 นอกจากนี้ยังมีผลงานอื่น ๆ เช่น ยามสายฝนโปรยปราย, เด็กสาวกับเสียงเพรียกแห่งพิภพเทพา และ ยามซากุระร่วงโรย เขามีชื่อในนิตยสาร วาไรตี ว่าเป็นหนึ่งในสิบแอะนิเมเตอร์ที่น่าจับตามองในปี พ.ศ. 2559

  ประวัติ 

เขาเกิดที่เมืองโคอุมิ อำเภอมินามิซากุ จังหวัดนางาโนะ และเข้าศึกษาวรรณกรรมญี่ปุ่นที่มหาวิทยาลัยชูโอ ที่ๆเขาเป็นสมาชิกชมรมยุวชนวรรณกรรม ในสมัยที่เขาเรียนในระดับมัธยมปลาย เขาหลงไหลในมังงะ อนิเมะและนิยาย - ไลท์โนเวล ซึ่งนั่นได้ให้แรงบันดาลใจแก่เขา โดยเฉพาะภาพยนตร์การ์ตูนที่เขาชอบมากที่สุดในวัยนั้น คือ ลาพิวต้า พลิกตำนานเหนือเวหา ของฮายาโอะ มิยาซากิ

 ชีวประวัติส่วนตัว 
มาโกโตะ ชิงไก ถูกเรียกว่า "มิยาซากิคนใหม่" ในหลายสำนัก รวมไปถึง Anime Advocates และ ActiveAnime - มาโกโตะกล่าว "ผมคิดว่าแบบนี้เป็นการเปรียบเทียบที่สูงเกินไป""Makoto Shinkai - 'The Place Promised in Our Early Days' Director". Active Anime. 27 กันยายน 2548 สืบค้นเมื่อ 19 ธันวาคม 2554

เขาแต่งงานกับอดีตนักแสดงและผู้กำกับชิเอโกะ มิซากะ ซึ่งเป็นดาราภาพยนตร์ Versus โดย ริวเฮอิ คิตามุระ เขามีลูกสาว และลูกชายที่เคยแสดงเป็นชิเสะ นิอิสึ (เกิดปี พ.ศ. 2553)

นอกจากนี้ยังมีดาวเคราะห์น้อยที่ตั้งตามชื่อของเขานั้นคือ "55222 Makotoshinkai" อีกด้วย

 ผลงาน 

 ภาพยนตร์ 
+ชื่อเรื่องปีตำแหน่งบทบาทเพิ่มเติมผู้กำกับภาพยนตร์ผู้เขียนบทผู้อำนวยการสร้างภาพยนตร์อื่นๆนักแสดงคาโกมาเรตะ เซไก (囲まれた世界 Kakomareta Sekai)พ.ศ. 2541ภาพยนตร์สั้นโทอิ เซไก (遠い世界 Tōi Sekai)พ.ศ. 2541ภาพยนตร์สั้นเธอและแมวตัวนั้น (彼女と彼女の猫 Kanojo to Kanojo no Neko)พ.ศ. 2542แมว (พากย์เสียง)ภาพยนตร์สั้นเสียงเพรียก...จากดวงดาว (ほしのこえ Hoshi no Koe)พ.ศ. 2545โนโบรุ เทราโอะ (พากย์เสียง)ภาพยนตร์สั้นมินนะ โนะ อุตะ "เองาโอะ (みんなのうた「笑顔」 Minna no Uta "egao")พ.ศ. 2546ภาพยนตร์สั้นเหนือเมฆา...ที่แห่งสัญญาของเรา (雲のむこう、約束の場所 Kumo no Mukō, Yakusoku no Basho)พ.ศ. 2547ยามซากุระร่วงโรย (秒速5センチメートル Byōsoku Go-Senchimētoru)พ.ศ. 2550เด็กสาวกับเสียงเพรียกแห่งพิภพเทพา (星を追う子ども Hoshi o Ou Kodomo)พ.ศ. 2554ดาเรกะ โนะ มานาซาชิ (だれかのまなざし Dareka no Manazashi)พ.ศ. 2556ภาพยนตร์สั้นยามสายฝนโปรยปราย (言の葉の庭 Kotonoha no Niwa)พ.ศ. 
2556 หลับตาฝัน ถึงชื่อเธอ (君の名は。 Kimi no Na wa)พ.ศ. 2559ฤดูฝัน ฉันมีเธอ (天気の子 Tenki no Ko)พ.ศ. 2562การผนึกประตูของซุซุเมะ (すずめの戸締まり Suzume no Tojimari)พ.ศ. 2565
# คิม ซ็อง-กยุน
คิม ซ็อง-กยุน (เกิดวันที่ 25 พฤษภาคม พ.ศ. 2523) เป็นนักแสดงชาวเกาหลีใต้ คิมเริ่มต้นอาชีพการแสดงจากการเป็นนักแสดงละครเวที และเป็นที่รู้จักจากบทบาท ชเว ฮย็อง-แพ จากภาพยนตร์เรื่อง Nameless Gangster ตามด้วยบทบาทฆาตกรต่อเนื่องในเรื่อง The Neighbor นอกจากนี้ยังปรากฏตัวในละครชุดเกาหลีเรื่อง Reply 1994 Reply 1988 และ ข้ามมิติ ลิขิตสวรรค์

 ผลงานการแสดง 
ภาพยนตร์
 Wretches (2560) - นักสืบคัง
 The Preparation (2560) - อิน-กยู
 The Poet and the Boy (2560) -  เพื่อน (รับเชิญ)
 The Sheriff in Town (2560) - ดงมัน
 The Prison (2560) - คุณหมอคิม
 Phantom Detective (2559)  - คัง ซ็อง-อิล
 The Chosen: Forbidden Cave (2558)  - จิน-มย็อง
 Summer Snow (2558) - ผู้จัดการ ซอจ็อง
 The Deal (2558) - ซึง-ฮย็อน
 Chronicle of a Blood Merchant (2558) - กู-รย็อง
ในดวงใจพ่อ (2557) - กึน-ย็อง
We Are Brothers (2557) - พัก ฮา-ย็อน
Kundo: Age of the Rampant (2556) - จัง
Hwa-yi (2556) - ดง-บ็อม
Fasten Your Seatbelt (2556)
Secretly, Greatly (2556) - ซอ ซู-ฮย็อก
South Bound (2556) - ชู-บง
Man on the Edge (2556) - บง มัน-ด็อก
577 Project (ภาพยนตร์สารคดี, 2555) - ตัวเอง
The Neighbor (2555) - รยู ซึง-ฮย็อก
Nameless Gangster (2555) - พัก ชัง-อู
D.P. หน่วยล่าทหารหนีทัพ (2564) - พัก บ็อม-กู (ฉายทางเน็ตฟลิกซ์)

ละครโทรทัศน์
 เพลย์ลิสต์ชุดกาวน์ (tvN, 2563) - พี่ชายคนที่สองของ อัน จ็อง-ว็อน
 บาทหลวงเลือดระอุ (SBS, 2562) - กู แด-ย็อง
 Untouchable  (Jtbc, 2560) - ชัง กี-ซอ
 Entourage (tvN, 2559) - ตัวเอง (รับเชิญ, ตอน 4)
ข้ามมิติ ลิขิตสวรรค์ (SBS, 2559) - ชเว จี-มง
Reply วันวาน 1988 (tvN, 2558) - คิม ซ็อง-กยุน
เล่ห์รักยัยตัวร้าย (MBC, 2557) - หัวหน้าฝ่ายไอที (ดารารับเชิญ, ตอน 3)
Reply 1994 คิดถึงเธอ (tvN, 2556) - ซัมช็อนโพ
I Can Hear Your Voice (SBS, 2556) - นักสืบ (ดารารับเชิญ, ตอน 1)

ละครเวที
Liar 1 (2551, 2553, 2554)
I Want to See You, Missing You (2551, 2552, 2553)
마지막 20분 동안 말하다 (2552)
Doogun Doogun "Thumping Heart" (2551)
Suspense Hamlet (2549)
Room No. 13
Soonjung Manhwa "Pure Comic"

รางวัล
2559 tvN10 Awards: Scene Stealer Actor (ย้อนรอยรัก 1988)
2557 Korea Drama Awards: Best Couple Award กับ มิน โด-ฮี (ย้อนรอยรัก 1994)
2555 Busan Film Critics Awards: Best New Actor (The Neighbor)
2555 Korean Culture and Entertainment Awards: Best New Actor (Nameless Gangster)
2555 Grand Bell Awards: Best New Actor (The Neighbor)
2555 Korean Association of Film Critics Awards: Best New Actor (The Neighbor)
2555 Buil Film Awards: Best New Actor (Nameless Gangster)
2555 Baeksang Arts Awards: Best New Actor (Nameless Gangster)
# บ้านทาส (กอเร)
บ้านทาส  และประตูแห่งความไม่หวนคืน  เป็นพิพิธภัณฑ์และอนุสรณ์สถานสำหรับการค้าทาสในแอตแลนติก ตั้งอยู่บนเกาะกอเร (Gorée Island) ห่างจากชายฝั่งเมืองดาการ์ ประเทศเซเนกัล ไปราว 3 กิโลเมตร บูบาการ์ โจเซฟ นจายา (Boubacar Joseph Ndiaye) เปิดพิพิธภัณฑ์ดังกล่าวขึ้นเมื่อปี 1962 และทำหน้าที่เป็นภัณฑารักษ์จนวันสุดท้ายของชีวิตเขาในปี 2009 ว่ากันว่า พิพิธภัณฑ์นี้เพื่อเป็นเครื่องรำลึกถึงด่านสุดท้ายที่ทาสจากทวีปแอฟริกาจะต้องผ่านมา นักประวัติศาสตร์ยังเห็นไม่ลงรอยกันว่า ทาสชาวแอฟริกาที่ถูกกักขังไว้ในอาคารแห่งนี้มีจำนวนเท่าไร และเกาะกอเรมีความสำคัญเกี่ยวข้องกับการค้าทาสในแอตแลนติกในฐานะที่เป็นจุดจุดหนึ่งในการดังกล่าวจริงหรือไม่Tiny island weathers storm of controversy. CNN Interactive, Andy Walton.  2005. Note: the link is to a reprint on the Historian's discussion list which was a prime source for the article's quotes. แต่ผู้มาเยี่ยมชมจากทวีปแอฟริกา ยุโรป และอเมริกา คงถือกันว่า สถานที่นี้มีความสำคัญต่อการหวนระลึกถึงจำนวนชาวแอฟริกันที่ต้องสูญเสียไปในการค้าทาส"Through the Door of No Return" , TIMEeurope, June 27, 2004

 ระเบียงภาพ
# แบรสต์ (ประเทศเบลารุส)
แบรสต์ (, ; ; ;) หรือ เบียรัชเช (,) เดิมชื่อ เบรสต์-ลีตอฟสค์ (; ;) และ บแชชช์นัดบูกีแยม  เป็นเมืองในประเทศเบลารุส มีประชากร 310,800 คน (ค.ศ. 2010) เมืองอยู่ใกล้ชายแดนประเทศโปแลนด์ ตั้งอยู่ริมฝั่งแม่น้ำบูห์ เป็นเมืองหลักของแคว้นแบรสต์

ในสมัยกลาง เมืองอยู่ภายใต้การปกครองของราชอาณาจักรโปแลนด์ ตั้งแต่คริสต์ทศวรรษ 900 เป็นต้นมา จนเกิดการแบ่งโปแลนด์ ทำให้เมืองอยู่ใต้การปกครองของจักรวรรดิรัสเซียใน ค.ศ. 1795 จากนั้นหลังสงครามโลกครั้งที่หนึ่งกลับมาเป็นส่วนหนึ่งของโปแลนด์อีกครั้ง จนสงครามโลกครั้งที่สอง ตกเป็นของนาซี หลังจากสงคราม โปแลนด์ได้เปลี่ยนแปลงเขตแดนประเทศ เมืองตกเป็นส่วนหนึ่งของสหภาพโซเวียต จนเมื่อสหภาพโซเวียตแตกแยกใน ค.ศ. 1991 จึงตกมาเป็นของเบลารุสในปัจจุบัน
# โพรโทพีน
โพรโทพีน (Protopine) เป็นอัลคาลอยด์ชนิด benzylisoquinoline พบในต้นฝิ่น,The Free Dictionary: Protopine หัวของพืชสกุล Corydalis และพืชชนิดอื่นในวงศ์ papaveraceae เช่น Fumaria officinalis สารนี้สามารถยับยั้งตัวรับhistamine H1 และการตกตะกอนของเกล็ดเลือด และออกฤทธิ์เป็นยาแก้ปวด
# เทสตี
เทสตี้  เป็นวงดนตรีดูโอสัญชาติเกาหลีใต้ มีสมาชิก 2 คน ประกอบด้วย แดรย็อง และ โซรย็อง ซึ่งเป็นวงดนตรีดูโอที่เป็นฝาแฝด ภายใต้สังกัด Woollim Entertainment กับซิงเกิล Spectrum.  
ประวัติ
ก่อนเปิดตัว
แดรย็อง และ โซรย็อง เคยเป็นเด็กฝึกภายใต้สังกัด JYP Entertainment หลังจากออดิชั่น แดรย็อง และ โซรย็อง ในปี 2006 เขาได้ไปอเมริกาและได้ทำงานร่วมกับศิลปินที่มีชื่อเสียงระดับโลกมากมาย  แดรย็อง และ โซรย็อง ได้รับการฝึกอบรมเป็นเวลา 5ปี และออกจาก  JYP Entertainment เนื่องด้วยเหตุผลส่วนตัวของทั้งสองคน
หลังจากการเปิดตัวเป็นวง เทสตี้ ระบุไว้ในการให้สัมภาษณ์กับ Newsen ทั้งคู่กล่าวว่า "เราผ่านการออดิชั่น (JYP) ได้ง่ายดังนั้นเราจึงคิดว่าทุกอย่างจะง่ายเกินไป แต่ต่อมาเมื่อเพื่อนคนอื่น ๆ (การฝึกอบรม) เข้าร่วมในและออกมาก่อนที่เราเรารู้สึกผิดหวัง.   และทั้งสองคนเกิดในประเทศจีน และทั้งสองมาเติบโตที่เกาหลีใต้ 
 2555 เปิดตัวด้วยซิงเกิล  Spectrum
23 กรกฎาคม 2012 Woollim Entertainment ปล่อยทีเซอร์ชื่อมันใหม่เข้าสู่ช่องทางของพวกเขาอย่างเป็นทางการ YouTube ที่จะประกาศการเปิดตัวของศิลปินหน้าใหม่และที่ 6 สิงหาคม 2012 เทสตี้ปล่อยชื่อเพลง  You Know Me (너 나 알아)  ได้รับการปล่อยตัว ที่ 9 สิงหาคม 2012 วิดีโอเพลงอย่างเป็นทางการสำหรับซิงเกิล You Know Me. เทสตี้ได้คัมแบ็กรายการแรกตือ มิวสิกแบงก์ 
2556 เปิดตัวด้วยซิงเกิล MAMAMA Day n Night 
28 กรกฎาคม 2013 Woollim Entertainment ได้ปล่อยทีเซอร์ของทั้งสองคน และปล่อยทีเซอร์ที่ชื่อในยูทูปชื่อว่า TASTY 2013 . หลังจากผ่านไป 1 ปี เทสตี้ได้ปล่ยมิวสิควิดีโอในเพลงMAMAMA    และเพลงนี้ยังได้ ดงอู โฮยา มาร่วมแสดงอีกด้วย และแต่งเพลงอีกเพลงอีกด้วย และเพลงมีนักแสดง นางแบบ Esom ได้มาแสดงด้วย วันที่ 18 พฤศจิกายน 2013 , Woollim บันเทิงอัปโหลดทีเซอร์สำหรับ "วัน n ไนท์" (떠나가หรือ离开) 
รายชื่อสมาชิก
 ชื่อที่ในการแสดง ชื่อเกิด วันเกิด ไทย อังกูล อักษรโรมัน อังกูล วัน /เดือน/ปี  โซรย็อง  소룡 Jung So-ryong 정소룡 25 กุมภาพันธ์ 2531  แดรย็อง 대룡Jung Dae-ryong  정대룡

รายชื่อผลงานเพลง
 Ep's 
2013: Leaving
 ซิงเกิล 
2012: Spectrum
2013: Spectacular
# ยู อา-รา
ยู อา-รา (เกิด  26 กันยายน 2535)หรือชื่อที่ใช้ในการแสดงว่า อารา เป็นนักร้อง นักเต้น ไอดอลชาวเกาหลีใต้ รู้จักในสถานะหัวหน้าวง Hello Venus2Pledis Entertainment’s new girl group Hello Venus to debut on May 9th AllKpop July 19, 2012

 อาชีพ 
 ก่อนเปิดตัว 
อาราเคยเกือบได้เป็นสมาชิกวงAfter School แต่เธอได้รับการเปิดตัวเป็นสมาชิกวง Hello Venusแทน อาราเธอยังได้ร้องเพลงที่ชื่อว่า"Love Letter Happy Pledis - 'Love Letter' MBC Birth of Venus. Retrieved on July 19, 2012
อาราเคยเกือบเป็นสมาชิกคนที่เก้าของวง After School แต่ อีย็อง ได้รับการคัดเลือกและได้เปิดตัว,Hello Venus’s Ara and Yoonjo were originally in the line-up for After School AllKpop (Apr 18, 2012) Retrieved July 25, 2012.
 การเปิดตัว
มินิอัลบั้มของวงชื่อ  Hello Venus's debuted และเปิดตัวด้วยเพลง VenusHello Venus - 'Venus'. Naver Music (May 8, 2012). Retrieved on July 19, 2012.
การคัมแบ็กของวง Hello Venus ในเพลง Venus บนเวที M!Countdown โดยไม่มี ยุนโจ เพราะเธอเจ็บข้อเท้า .'엠카' 헬로비너스, 새로운 '요정'의 등장..'상큼발랄'. OSEN (May 10, 2012). Retrieved on July 19, 2012.
4 กรกฎาคม 2012 อาราเองเธอร่วมกับวงเปิดตัว อัลบั้ม "Like a Wave (Digital Repackage)Hello Venus - 'Like a Wave'. MelOn Music (July 4, 2012). Retrieved on July 19, 2012.
ชีวิตส่วนตัว
เธอเป็นเพื่อนกับ จงฮย็อน จากวง ชายนี่Singing talent of After School’s potential member Yoo Ara revealed AllKpop (Sep 2, 2010). Retrieved on July 25, 2012.เธอจบการศึกษาที่ 19 กุมภาพันธ์ 2010

ผลงานเพลง
ความร่วมมือ
ปีชื่อเพลงชาร์ตเพลงอัลบั้มKOR2553"Love Love Love"(After School)—Happy Pledis 1st Album2554"Love Letter"(Pledis Artist)—Happy Pledis 20122556"예뻐"(NU'EST)—Sleep Talking "—" denotes releases that did not chart or were not released in that region.
ผลงาน
 ละคร
 ปี ละคร บทบาท 2555 What is Mom Shop maid 2556 After School "Lucky or Not" Cameo
วารตี้โชว์
 ปี  สถานีโทรทัศน์  ชื่อรายการ2555 MBCevery1 Weekly Idol MBC Birth of Venus SBS guest in Wonderboy Ep 10 with Boyfriend KBC Joy's Hug SBS 1000 Song Challenge with Nara2556 MTV MTV Diary:Hellovenus MBC Idol Star Athletics Championship MBCevery1 Weekly Idol SBS 1000 Song Challenge  KBC Idol Gayo Stage MBC All The K-POP with NaraTVNPerfect Singer VS
 มิวสิกวิดีโอ
 ปี  ศิลปิน  เพลง 2554Pledis Artist Love Letter 2555Hello Venus Venus 2555Hello Venus What Are You Doing Today? 2556Hello Venus Do You Want Some Tea?

 รางวัล 
 ปี รางวัล สาขา ผล2553 Pledis's 2009 Audition Search for After School’s 9th Member with Kyung Min (Pledis trainee) 
อ้างอิง
# ซฺยงหนู
ซฺยงหนู ตามสำเนียงกลาง หรือ เฮงโน้ว ตามสำเนียงฮกเกี้ยน  เป็นสมาพันธ์ชนเผ่า ของชนร่อนเร่ที่ข้อมูลจีนสมัยโบราณบันทึกว่าอาศัยอยู่ในบริเวณทุ่งหญ้ายูเรเชียตะวันออกในศตวรรษที่ 3 ถึงปลายคริสต์ศตวรรษที่ 1 มั่วตู๋ฉาน-ยฺหวี ผู้นำสูงสุดในช่วงหลัง 209 ปีก่อนคริสตกาล เป็นผู้สถาปนา จักรวรรดิซฺยงหนู ขึ้น

หลังโค่นล้มเยฺว่จือ เจ้าอธิราชกลุ่มก่อนหน้า "The primary focus of the new threat became the Xiongnu who emerged rather abruptly in the late 4th century B.C. initially subordinated to the Yuezhi, the Xiongnu overthrew the nomadic hierarchy while also escalating its attacks on Chinese areas." ซฺยงหนูจึงมีอำนาจเหนือทุ่งหญ้าในเอเชียตะวันออกซึ่งมีศูนย์กลางอยู่ในที่ราบสูงมองโกเลีย พวกซฺยงหนูยังมีบทบาทในพื้นที่ซึ่งปัจจุบันเป็นส่วนหนึ่งของไซบีเรีย มองโกเลียใน มณฑลกานซู่ และมณฑลซินเจียง ความสัมพันธ์กับราชวงศ์จีนที่ติดกันทางใต้-ตะวันออกนั้นซับซ้อน สลับกันระหว่างช่วงเวลาทั้งสันติภาพ สงคราม และการปราบปรามในช่วงต่าง ๆ ท้ายที่สุดพวกซฺยงหนูพ่ายแพ้ต่อราชวงศ์ฮั่นในความขัดแย้งนานนับศตวรรษ ซึ่งนำไปสู่การแบ่งสมาพันธรัฐออกเป็นสองส่วน และบีบให้เกิดการย้ายถิ่นฐานใหม่ของชาวซฺยงหนูในชายแดนฮั่นจำนวนมาก ในสมัยสิบหกรัฐ พวกซฺยงหนู ซึ่งกลายเป็นหนึ่งใน "ห้าชนเผ่า" ได้ก่อตั้งราชวงศ์ฮั่นจ้าว เป่ย์เหลียง และหูเซี่ยในจีนตอนเหนือ

ความพยายามเชื่อมโยงซฺยงหนูเข้ากับชาว Sakas และซาร์เมเชียน ในบริเวณใกล้เคียง เคยเป็นที่โต้แย้งมาก่อน กระทั่งข้อมูลทางพันธุศาสตร์เชิงโบราณคดียืนยันว่า กลุ่มชนดังกล่าวมีปฏิสัมพันธ์กับซฺยงหนู และยังมีความสัมพันธ์กับชาวฮัน อัตลักษณ์แกนกลางทางชาติพันธุ์ของซฺยงหนูนั้นเป็นแต่สมมติฐานกันไปในหลายทาง เพราะมีศัพท์ภาษาซฺยงหนูเพียงไม่กี่คำหลงเหลืออยู่ในแหล่งข้อมูลภาษาจีน ส่วนใหญ่เป็นตำแหน่งและชื่อบุคคล คำว่า ซฺยงหนู อาจเป็นคำร่วมเชื้อสายกับชื่อของชาว Hun หรือ Huna หรือทั้งสอง แม้ว่าจะมีข้อถกเถียงก็ตาม นักวิชาการหลายคนเสนอความเชื่อมโยงอื่น ๆ ในทางภาษาศาสตร์ (ซึ่งทั้งหมดก็เป็นที่โต้แย้ง) ได้แก่ เตอร์กิก, อิหร่าน,: "Their royal tribes and kings (shan-yü) bore Iranian names and all the Hsiung-nu words noted by the Chinese can be explained from an Iranian language of Saka type. It is therefore clear that the majority of Hsiung-nu tribes spoke an Eastern Iranian language." มองโกล, ยูรัล, เยนีเซย์ หรือหลากชาติพันธุ์

 ชื่อ 
ชื่อซฺยงหนูในภาษาจีนเป็นคำเหยียดอยู่ในตัว เนื่องจากอักษร "匈奴" (ซฺยงหนู) มีความหมายตรงตัวว่า "ทาสที่ดุร้าย" การอ่านออกเสียง "匈奴" ว่า "ซฺยงหนู"  เป็นการอ่านออกเสียงตามสำเนียงจีนกลางสมัยใหม่โดยอิงจากสำเนียงจีนกลางที่ใช้อยู่ในปักกิ่งปัจจุบัน ซึ่งมีอายุไม่ถึง 1,000 ปีก่อน ส่วนการอ่านออกเสียงตามสำเนียงจีนเก่านั้น ได้รับการปะติดปะต่อขึ้นใหม่ว่า ได้แก่ *xiuoŋ-na หรือ *qhoŋna

 ประวัติ 

 ความสำคัญ